Koronabirusa COVID-19: Arabak 2022ra arte atzeratu du faktura elektronikoa\nCOVID-19aren krisiak eragindako "lehentasun-aldaketagatik" hartu dute erabakia.\nArabako Foru Aldundiak 2022ra arte atzeratu du TicketBai fakturazio elektronikoko sistema berriaren ezarpena. Erabakia COVID-19aren krisiak eragindako "lehentasun-aldaketagatik" hartu dute; sistema berriaren helburua da zerga-iruzurraren kontrola hobetzea eta haren aurkako borroka indartzea.\nItziar Gonzalo Ogasun, Finantza eta Aurrekontu ahaldunak neurria babestu du, kontuan izanik Arabako ekonomia-sarean "jardueraren etenaldia" izan dela; halaber, "epeak luzatzearen alde" agertu da, negozioak sistema berrira egokitu ahal izan daitezen.\nAsmoa zen fakturazio elektronikoko sistema berria 2021eko urtarrilean ezartzen hastea, baina Arabako Ogasunak urtebetez atzeratzea erabaki du; 2022ko urrirako, sektore guztietan izatea espero dute.\nBatzar Nagusietan egindako agerraldian, Gonzalok azaldu du bere Sailak ez duela kontuak berregituratzeko aukera handirik; izan ere, aurrekontuko zatirik handiena Aldundiaren obligazioak ordaintzeko erabiltzen dute.\nGainera, nabarmendu du altxortegiko "soberakina" baliatzeko aukera dutela, eta, horrez gain, oso garrantzitsua dela, Espainiako Gobernuarekin adostuta, "zorraren muga handitzea", erakundeek, hala, zerga-bilketaren beherakada konpentsatu ahal izan dezaten. Gonzaloren esanetan, beherakada hori 500 bat milioi eurokoa izango da, eta, horietatik, 100 milioik eragin zuzena izango dute Arabako Aurrekontuan.\nHainbat neurri fiskal, Araba berreskuratzeko\nAraba berreskuratzeko planean, hainbat neurri fiskal onartu egin dituzte, ahaldunak gogora ekarri duenez. Neurri horietarako, 248,5 milioi euro gehiago erabili ahalko dituzte, zergak atzeratuta, kenkari berrien bidez, eta beste zenbait neurri ekonomikorekin.\nOposizioaren aldetik, Nerea Martinez EH Bilduko batzarkideak proposatu du zerga-sistema aldatzeari heltzea; horrela, gaitasun ekonomikorik handiena dutenek egingo lukete ekarpenik handiena. Ohartarazi duenez, bere alderdiak ez du baimenduko Arabako Gobernuak murrizketarik egitea, egungo krisi ekonomikotik irteteko.\nAna Morales PPko batzarkideak adierazi du ez dagoela ados "iruzurraren aurkako borroka atzeratzeko erabakiarekin", kontuan izanik Arabako Aldundiak bildu ahal dituen “euro guztiak” beharko dituela; proposatu du Sozietateko Zerga bertan behera uztea.\nDamian Garcia Elkarrekin Arabako batzarkideak galdegin du zergak "berraztertzea", gastu publikoari eutsiko zaiola "bermatzeko", bai eta zerga-erreforma gauzatzea beharrezkoa dela. Gainera, "zintzotasuna" eskatu dio Foru Gobernuari, oposizioko taldeei informazioa ematean.


Donostia Zinemaldia :: Altuna eta Esnal, Arregi, Garaño eta Goenaga, Iñaki Arteta, Iban del Campo, Maider Fernandez Iriarte, Miguel Ángel Jiménez, Loïc Legrand, Mikel Urretabizkaia eta Helena Taberna lehiatuko dira Euskal Zinemaren Irizar saria lortzeko\nHemen zaude: Lehen orrialdea > 67. Edizioa 2019 > Berriak\t> Altuna eta Esnal, Arregi, Garaño eta Goenaga, Iñaki Arteta, Iban del Campo, Maider Fernandez Iriarte, Miguel Ángel Jiménez, Loïc Legrand, Mikel Urretabizkaia eta Helena Taberna lehiatuko dira Euskal Zinemaren Irizar saria lortzeko\nOstirala, 2019(e)ko abuztuak 30\nHamazazpi film luzek, film ertain batek eta hiru film laburrek osatuko dute 67. Donostia Zinemaldian hautatutako euskal ekoizpena. Sail Ofizialean, News Directors, Zabaltegi-Tabakalera, Perlak, Culinary Zinema eta Zinemira sailetan, eta euskal zinemaren eta EITBren galetan ikusi ahal izango dira. Haietako bederatzi (hau da, munduko estreinaldia Zinemaldian izango duten film luzeak) Euskal Zinemaren Irizar saria lortzeko lehiatuko dira.\nZinemirak, berariaz euskal zinemari eskainitako sailak, hamar ekoizpen hartu ditu barnean, fikzioa eta ez-fikzioa, opera primak eta ibilbide luzeko zinemagileen lanak bilduta.\nHelena Tabernaren (Altsasu, Nafarroa) Varados-ek emango dio hasiera sailari. Zinemaldiak Tabernaren hainbat film programatu ditu azken urteotan: besteak beste, Yoyes (Made in Spain, 2000), La buena nueva (Berri ona, Made in Spain, 2009) eta Acantilado (Zinemira, 2016). Varados-ek Grezian dauden iraupen luzeko errefuxiatuen eguneroko bizitza erakutsiko digu.\nGlittering Misfits Iban del Camporen (Arrasate, Gipuzkoa, 1971) lehen film luzea da. Aurrez, Kimuak-en hautatu eta Zinemaldian proiektatu ziren haren bi film labur: Dirty Martini eta Espedizio handia. Glittering Misfits-en, New Yorkeko off-off Broadwayko nightclub eta kabaretak esploratzeko bidaia batean abiatu da Dirty Martini-k zirriborratutako gaian sakontzeko.\nHiru uhinak - Les trois vagues ere Loïc Legrand zuzendariaren lehen film luzea da. Hartan, hiru zinemagilek kondaira zahar bat iruditan kontatzeko erronkari egin beharko diote aurre.\nTaberna, Del Campo eta Legrand Euskal Zinemaren Irizar Saria lortzeko lehian izango dira. Gainera, urteko euskal ekoizpen nabarmenetako zazpi lan erakusteko tokia utziko du Zinemirak.\nEl doble más quince-k, Mikel Ruedaren film berriak (Bilbo, 1980), lehiaketaz kanpo parte hartuko du sailean. Europa-Latinoamerika Koprodukzio Foroan (2017) hautatutako proiektuetako bat izan zen, eta Malagako zinema-jaialdian izan zuen estreinaldia. Ruedak New Directors sailean parte hartu zuen bere lehen film luzearekin (Izarren argia / Estrellas que alcanzar, 2010). El doble más quince-n, 45 urteko emakume baten eta 16 urteko mutil baten arteko harremana jaso du. Maribel Verdú eta Germán Alcarazu dira protagonistak.\nSailean ikusiko da Muga deitzen da pausoa ere. Maider Oleagak (Bilbo, 1976) Ikusmira Berriak egonaldi-programaren lehenengo urtean garatu zuen proiektu hori, eta Gijongo zinema-jaialdian estreinatu zen.\nBestalde, Bernardo Atxagaren izen bereko eleberrian oinarritutako filma, Soinujolearen semea, Huelvako eta Nantesko zinema-jaialdietan aukeratu zuten. Zuzendariak, Fernando Bernuések (Donostia, 1961), New Directors saileko lehiara ekarri zuen Kutsidazu bidea, Ixabel (2006, Mireia Gabilondorekin batera zuzendua) eta Zinemiran aurkeztu zuen Mugaldekoak (2010).\nZinemiran ikusiko dugu, halaber, Juanmi Gutiérrezen (Errenteria, 1945) azken filma, Paseko txoriak. Aurrez, beste hamar film aurkeztu ditu Gutiérrezek sailean. Aurtengo otsailean hil zen eta 67. Zinemaldiak omenaldia egingo dio.\n70 binlandens Koldo Serraren (Bilbo, 1975) hirugarren film luzea da, The Backwoods (Baso ilunean) eta Gernika. The Movie-ren ondotik. Emma Suárez, Nathalie Poza eta Hugo Silva dira Sitgeseko zinema-jaialdian estreinatutako film horren protagonistak.\nBestalde, La pequeña Suiza Kepa Sojoren (Laudio, Araba, 1968) bigarren film luzea da, El síndrome de Svensson-en (2006) ondoren. Euskadi erdian dagoen Gaztelako herri baten gorabeherak kontatuko dizkigu.\nAzkenik, Zinemiran aurkeztuko da Elkano, lehen mundu bira animazio-filma, Ángel Alonsok (Pasaia, Gipuzkoa, 1967) zuzendutako bigarrena. Lehenengoa, El ladrón de sueños (Ametsen lapurra, 2000), animazio-film onenaren Goya sarirako hautagaia izan zen.\n‘Agur Etxebeste’ Euskal Zinemaren Galan\nDuela 14 urte, Asier Altunak (Bergara, Gipuzkoa, 1969) eta Telmo Esnalek (Zarautz, Gipuzkoa, 1967) Gazteriaren Saria lortu zuten Aupa Etxebeste! (2005) New Directors sailean aurkeztuta. Harrezkero, Zinemaldiaren sailetara ekarri dituzte beren filmak; besteak beste, Sail Ofizialera. Aurten, Agur Etxebeste! filmaren emanaldia hartuko du Euskal Zinemaren Galak. Patrizio Etxebesteren eta haren emazte María Luisaren abentura berriek Euskal Zinemaren Irizar saria lortzeko lehian parte hartuko dute.\nChaika-rekin (2012) New Directors saileko lehiaketan parte hartu eta gero, Miguel Ángel Jiménezek (Madril, 1979) EiTBren galan estreinatuko du Una ventana al mar, eta Zinemaldiko euskal ekoizpen onenaren saria lortzeko ere lehiatuko da. Filmean, minbizia diagnostiko baten berri izan ondoren Greziarako bidaia egingo duen emakume bat hezurmamitu du Emma Suárezek.\nEra berean, Euskal Zinemaren Irizar saria lortzeko lehian sartuko dira La trinchera infinita, Aitor Arregik (Oñati, Gipuzkoa, 1977), Jon Garañok (Donostia, 1974) eta Josemari Goenagak (Ordizia, Gipuzkoa, 1976) zuzendutako filma, Sail Ofizialeko aukeratik; eta Las letras de Jordi (Ikusmira Berriak 2017), Maider Fernández Iriarteren (Donostia, 1988) lehen lana, New Directors sailetik. Culinary Zineman estreinatutako bi film ere hartuko ditu lehiaketak: batetik, Iñaki Artetaren (Bilbo, 1959) Bittor Arginzoniz. Vivir en silencio, Etxebarri erretegiko sukaldariaren nortasunari buruzkoa; eta, bestetik, Mikel Urretabizkaiaren Gazta, Idiazabal gaztaren unibertsoarekin lotutako lekukotzak bildu dituen filma.\nZinemaldian beste euskal ekoizpen hauek ikusi ahal izango dira, halaber, nahiz eta Irizar saila lortzeko hautagaien zerrendan ageri ez: Ion de Sosaren (Urnieta, Gipuzkoa, 1981) eta Chema García Ibarraren (Elx, Alacant, 1980) Leyenda dorada eta Izibene Oñederraren (Azkoitia, Gipuzkoa, 1979) Lursaguak, Kimuak-etik Zabaltegi-Tabakalera sailerako aukeratutako bi film labur; Maddi Barberren (Lakabe, Navarra, 1988) Urpean lurra film ertaina, Zabaltegi-Tabakalera sailean ere, zuzendariak iaz aurkeztutako 592 metroz goiti film laburra bezala; Oliver Laxeren (Paris, 1982) O que arde, Cannesko zinema-jaialdiko Un Certain Regard sailean estreinatutako eta saritutako filma, Perlak sailean programatu baita; eta Igor Arabaolazaren Zer jan hura izan, Culinary Zinema sailean.\nBi proiektu Koprodukzio Foroan eta Ikusmira Berriak programan\nGainera, euskal ekoizpeneko bi proiektu hartuko ditu Zinemaldiak: Europa-Latinoamerika Koprodukzio Foroan Asier Altunaren Karmele hautatu dute eta Ikusmira Berriak egonaldi-programaren esparruan, Aitziber Olaskoaga (Getxo, Bizkaia, 1980) Jo ta ke garatzen ari da.\nAntzezleak: Ramon Agirre, Elena Irureta, Paco Sagarzazu, Iban Garate\nAntzezleak: Emma Suarez, Akilas Karazisis, Gaizka Ugarte, Katerina Zafeiropoulou, Kostas Petrou, Antonis Kafetzopoulos\n70 Binladens / 70 Big Ones\t(70 Binladen)\nAntzezleak: Emma Suárez, Nathalie Poza, Hugo Silva\nAntzezleak: Maribel Verdú, Germán Alcarazu\nAntzezleak: Dirty Martini, Tigger!\nAntzezleak: Jon Plazaola, Maggie Civantos, Ingrid Garcia-Jonsson, Secun de la Rosa, Ramón Barea, Maribel Salas, Lander Otaola, Mikel Losada, Enrique Villen, Kandido Uranga, Pepe Rapazote\nZinemira sariak Jose María 'Txepe' Lara ekoizlearen ibilbidea sarituko du\nMaider Fernández Iriarte (Espainia)\nKutxabank-New Directors Sarirako lehiatuko da\nGazteriaren Sarirako lehiatuko da\nIñaki Arteta (Espainia)\nMikel Urretabizkaia (Espainia)\nZer jan hura izan / You Are What You Eat\t(Film laburra)\nIgor Arabaolaza (Espainia)\nArtiko / Arctic\t(Film laburra)\nEl infierno / Hell\t(Infernua)\t(Film laburra)\nLabo (Film laburra)\nMateoren ama / Mateo’s Mother\t(Film laburra)\nAntzezleak: Iñigo Aranburu, Itziar Aizpuru, Mariasun Pagoaga, Aitziber Garmendia\nMedvedek / Bear\t(Hartza)\t(Film laburra)\nHiru kidez osaturiko epaimahai batek erabakiko du irabazlea:\nCristina del Moral, AECIDeko Lankidetza eta Kultura Sustapenerako saileko ondoko zuzendaria.\nMikel Diez Sarasola, Gipuzkoako Foru Aldundiko Nazioarteko Lankidetzarako zuzendaria.\nIone Hernández zinemagilea. Gipuzkoako Foru Aldundiko Gipuzkoa Coopera lankidetza proiektua garatzen du Zinemaldiarekin.\nAsier Altuna (Espainia - Frantzia)\nOndarroa, Euskal Herria, 1936ko urria. Frankoren armada herrian sartuko da, eta 24 urteko Karmele Aurresti erizain gaztearen familiak Frantziara alde egingo du itsasontzian. Filmak Karmeleren istorioa kontatuko digu: lehenik eta behin, Frantzian errefuxiatuta; han, Parisen erbesteratutako beste euskal gazte batzuk ezagutu, Txomin musikari idealista eta konprometituarekin maitemindu, eta Caracasen (Venezuela) erbesteratutako familia osatuko du. Ondoren, Espainia frankistara itzulitakoan, konspirazioak eta diktaduraren aurkako borroka, klandestinitatea eta zigorrak, eta berriz ere erbestea.\nAGUR ETXEBESTE!, Asier Altuna, Telmo Esnal (Euskal Zinemaren Gala)\nARTIKO / ARCTIC, Josu Venero, Jesus Mari Lazkano (Zinemira-Kimuak)\nEL CUARTO REINO. EL REINO DE LOS PLÁSTICOS / THE FOURTH KINGDOM, Adán Aliaga, Àlex Lora Cercos (Made in Spain)\nELKANO, LEHEN MUNDU BIRA, Ángel Alonso (Zinemira)\nGAZTA, Mikel Urretabizkaia (Culinary Zinema)\nHIRU UHINAK, LES TROIS VAGUES / THE THREE WAVES, Loïc Legrand (Zinemira)\nMATEOREN AMA / MATEO’S MOTHER, Aitor Arregi, Jose Mari Goenaga (Zinemira-Kimuak)\nMEDVEDEK / BEAR, Ainhoa Gutiérrez del Pozo (Zinemira-Kimuak)\nMUGA DEITZEN DA PAUSOA / STEPPING INTO THE BOUNDARY, Maider Oleaga (Zinemira)\nPASEKO TXORIAK, Juan Miguel Gutiérrez (Zinemira)\nSOINUJOLEAREN SEMEA / THE ACCORDIONIST'S SON, Fernando Bernues (Zinemira)\nZER JAN HURA IZAN / YOU ARE WHAT YOU EAT, Igor Arabaolaza (Culinary Zinema) (film laburra)\nZUBIAK / BRIDGES, Jon Sistiaga Escudero, Alfonso Cortés-Cavanillas (Made in Spain)\nHaurrei zuzendutako sei film euskara bikoiztutakoak izango dira. Iraileko lehen astean jakinaraziko dira.\nAFRICA, Oren Gerner\nLE MILIEU DE L'HORIZON / BEYOND THE HORIZON, Delphine Lehericey\nLE RÊVE DE NOURA/ NOURA'S DREAM, Hinde Boujeema\nSCATTERED NIGHT, Lee Jihyoung y Kim Sol\nSESTRA / SISTER, Svetla Tsotsorkova\nTHE GIANT, David Raboy\nYOAKE NO TAKIBI / BONFIRE AT DAWN, Koichi Doi\nATLANTIQUE / ATLANTICS, Mati Diop\nDELPHINE ET CAROLE, INSOUMUSES / DELPHINE AND CAROLE, Callisto McNulty\nHATSUKOI / FIRST LOVE, Takashi Miike\nICH WAR ZUHAUSE, ABER / I WAS AT HOME, BUT, Angela Schanelec\nLES ENFANTS D'ISADORA / ISADORA’S CHILDREN, Damien Manivel\nNAN FANG CHE ZHAN DE JU HUI / THE WILD GOOSE LAKE, Diao Yinan\nREPERTOIRE DES VILLES DISPARUES / GHOST TOWN ANTHOLOGY, Denis Côté\nALICE ET LE MAIRE / ALICE AND THE MAYOR, Nicolas Pariser\nLA VERITÉ / THE TRUTH, Hirokazu Koreeda\nPORTRAIT DE LA JEUNE FILLE EN FEU / PORTRAIT OF A LADY ON FIRE, Céline Sciamma\nSORRY WE MISSED YOU,Ken Loach\nCulinary Zinema sailean euskarazko azpitituluak izango dituzten hiru film egongo dira. Culinary Zinemaren programa iragarriko dugu datorren astelehenean, irailaren 2an.\nGLITTERING MISFITS, Iban del Campo\nSOINUJOLEAREN SEMEA / THE ACCORDIONIST'S SON, Fernando Bernues\nHIRU UHINAK, LES TROIS VAGUES / THE THREE WAVES, Loïc Legrand\nEuskal Zinema - prentsaurrekoa\n67SSIFF-eko Euskal Zinemaren aurkezpena\nZinemira Kimuak (Film laburra)\nJosé Luis Rebordinos, Mirari Echavarri, Maddi Barber, Marina Lameiro\nMirari Echavarri, Maddi Barber, Marina Lameiro\nJosé Luis Rebordinos, Aitziber Olaskoaga, Maddi Barber\nImanol Zubelzu, Igor Arabaolaza\nJosé Luis Rebordinos, Jesus María Palacios\nJosé Luis Rebordinos, Unai Fernández Díez, Ángel Alonso, María Jesús Díez Sota, Joseba Beristain\nJosé Luis Rebordinos, Miren Aperribay, Miren Tirapu, Maider Oleaga, Izaskun Arandia\nJosé Luis Rebordinos, Xabier Berzosa, Iñigo Aranburu, Aitziber Garmendia, Aitor Arregi, Jose Mari Goenaga, Jon Garaño\nXabier Berzosa, Iñigo Aranburu, Aitziber Garmendia, Aitor Arregi, Jose Mari Goenaga, Jon Garaño\nJose Mari Goenaga, José Luis Rebordinos\nLEYENDA DORADA + LAS LETRAS DE JORDI\nJosé Luis Rebordinos, Leire Apellaniz\n67. ZINEMALDIKO EUSKAL ZINEMAREN AURKEZPENA\nJosé Luis Rebordinos, Xabier Berzosa, Iñigo Obeso, María Jesús Díez, Iban Garate, Telmo Esnal, Elena Irureta, Ramon Agirre, Iñaki Gómez, Jokin Etcheverria, Unai Fernández\n67. Donostia Zinemaldiko Euskal Zinemaren aurkezpena\nJosé Luis Rebordinos, Iñigo Xabier Urretabizkaia, Andoni Murua, Jose Mari Rivero, Belén Moneo, Mikel Urretabizkaia\nKarmelo Vivanco, Pako Ruiz\nJosé Luis Rebordinos, Kandido Uranga, Maribel Salas, Kepa Sojo, Sonia Palacios\nPASEKO TXORIAK / AVES DE PASO\nJosé Luis Rebordinos, Kany Peñalba\nJosé Luis Rebordinos, Iñigo Obeso, Xabier Berzosa, Jon Garaño, Aitor Arregi, Jose Mari Goenaga, Iñaki Gomez\nJoseba Apaolaza, Joxe Portela, Fernando Bernués, Cristian Merchán, Aitor Beltrán\nJesús Mª Jalón Martínez, Helena Taberna, Javier Ruiz Redín, Iker Ganuza\nRamon Agirre, Iker Ganuza\nHIRU UHINAK - LES TROIS VAGUES\nXimun Carrere, Ekaitz Etxamendi, Loïc Villot, Loïc Legrand, Joana Duhalde\nBenito Macías, Unai Guerra, Iban del Campo


Aldaketak egingo ditu Osakidetzak txerto egutegianHaurren txertoen gaiak eztabaida sortzen duen arren, Zumarragako Osasun Zentroko pediatria saileko erizainek gurasoen %98k [...]\nSakina Ouafa: «Errespeturik ez dut inondik ere ikusten»Parisen ‘Charlie Hebdo’ aldizkarian gertatutakoak loa kendu dio. Marokon sustraiak dituen arren, Ouafak (Kalaa de [...]\nGoierri garaiko Airearen Kalitatearen Ekintza Planaren porrota salatu du EH BildukEusko Jaurlaritzak 2012an martxan jarritako Goierri Garaiko Airearen Kalitatearen Ekintza Planaren helburu bakar bat ere [...]\nUdalak diplomak emango dizkie Urretxu Bizi Gara egitasmoan parte hartu duten etorkineiUrretxuko Udalak diplomak emango dizkie bihar, 12:00etan, Urretxun Bizi Gara ikastaroan parte hartu duten etorkinei. [...]\nBeste zinerako txartela\nAzokako saltzaileek gaikako bilketa egingo dute larunbatetik aurrera\nPeio Galvez auzipetuari elkartasuna adierazi diote Zumarragan\nCarlos Mediavillak eta Iosu Garaik erakusketa ireki dute Donostian\nAntzerki denboraldirako bonuak salgai jarriko dituzte\nZumarragako Iparragirre hiribidean, herrigunean, zorua kendu eta berria jartzerakoan irisgarritasunaren printzipioa zainduko dute bereziki. Zumarragako beste hainbat kaletan ipintzen ari diren zorua jarri aurretik, mailak dauden tokiak berdindu eta kota\nDatorren larunbatean salgai jarriko dituzte Pankreas antzezlana ikusteko sarrerak. Sarrerak 10 euroan salduko dituzte aretoko leihatilan 19:30-20:00 eta 22:30-23:00 larunbatean. Lau sarrera erosi daitezke pertsonako. Tartean taldeak otsailaren 6an aurkeztuko\nAngel Hurtado pilota epaile urretxuarrak iaz hartu zuen erretiroa, ia 40 urte lan horretan jardun ondoren. Goierri kirol elkarteak omenaldia eskaini zion Gabon Kopa txapelketako finaletan. Nolatan hasi zinen pilotan\nUrtarrila karta jokoen hilabetea izan ohi da Zumarragako Gure Txoko jubilatuen egoitzan. Astetan banatu dituzte jokoak, eta herenegundik tutean ari dira hamasei bikote. Musean, briskan eta punttuan ere jokatuko dute.\nKirmen Uribe idazle bizkaitarrak Urretxu eta Zumarragako irakurle taldearen saioan parte hartuko du: gaur, 19:00etan, Urretxuko liburutegian. Ondarroako idazlearen Mussche liburua\nHaurren txertoen gaiak eztabaida sortzen duen arren, Zumarragako Osasun Zentroko pediatria saileko erizainek gurasoen %98k Osakidetzak emandako egutegia bere horretan\nParisen ‘Charlie Hebdo’ aldizkarian gertatutakoak loa kendu dio. Marokon sustraiak dituen arren, Ouafak (Kalaa de Sragna, 1979) bizimodua Urretxun egin,\nBihar Gorka Zufiaurreren ‘Fuego’ pelikula emango dute ETB2n\nBihar, 22:30ean, Gorka Zufiaurre aktore urretxuarraren Fuego pelikula emango dute ETB2ko La noche de… saioan. Film honetan Zufiaurrek Jose Coronado\nLarunbatean eta igandean Mingainluze lehiaketako finalerdiak jokatu ziren. Zortzi talde pasatu dira finalera. Igandean jokatuko dute, 16:30ean, Labeaga aretoan. Finalean\nGoierri garaiko Airearen Kalitatearen Ekintza Planaren porrota salatu du EH Bilduk\nEusko Jaurlaritzak 2012an martxan jarritako Goierri Garaiko Airearen Kalitatearen Ekintza Planaren helburu bakar bat ere ez dela bete diote EH\n«Realaren eta gure artean lehia gutxi dago, derbi polita izango da»\nDatorren larunbatean Realaren kontra jokatuko duzu Eibar SD zure taldearekin Anoetan. Denboraldiaren lehenengo zatiko emaitzei erreparatuta, talde txikia handi egin\nLegazpiko Elkartasun Saskia ekimenak etena egingo du Legazpiko Elkartasun Saskia ekimenak etena egingo du, behar bezainbeste elikagai bildu dituztelako. Elkartasun Saskia Udaleko Gizarte Zerbitzuak sailak, Nagusilanek eta Garagunek jarri zuten abian. Ekimen honi esker, hilero janaria ematen zaie premia larria duten herriko familiei. Horretarako, herritarrek produktuak uzten dituzte Eroski, BM eta Todo Todo saltokietan. Azken bolada honetan Hare Haizea elkartekoek ere legazpiarrek emandako janaria jaso dute, sahararrei laguntzeko.\nAntolatzaileek etenaldia egingo dute, jaki asko dituztelako bilduta. Apirilean jarriko dute berriro [...]Irisgarritasuna Iparragirre hiribidera iritsiko da Zumarragako Iparragirre hiribidean, herrigunean, zorua kendu eta berria jartzerakoan irisgarritasunaren printzipioa zainduko dute bereziki. Zumarragako beste hainbat kaletan ipintzen ari diren zorua jarri aurretik, mailak dauden tokiak berdindu eta kota berera eramango dituzte hiribideko plazako arkupeak, plazako zorua eta espaloia. Bide batez, aparkalekuetan aldaketak egin, zabor edukiontziak lur azpian kokatu eta espaloiak zabaldu egingo dituzte. Hori guztia egin ondoren irisgarritasun arauak beteko ditu Iparragirre hiribideko plazak. Proiektua atzo onartu zuten aho batez osoko bilkuran eta [...]Bigarren aldiz atzeratu da 4/08 sumarioaren epaiketa Batasunaren, ANVren eta EHAKren aurkako sumarioko 35 auzipetuetako sei abokaturik gabe geratu direlako hartu du Auzitegi Naizonalak epaiketa atzeratzeko erabakia. Urtarrilaren 12an, epaiketa hasi baino hiru ordu lehenago atxilotu zuten Haizea Ziluaga abokatuak uko egin dio epaiketan parte hartzeari. Abokaturik gabe geratu diren sei auzipetu horietako hiru goierritarrak dira: Egoitz Apaolaza, Asier Imaz eta Eusebio Lasa. Gaur, goizean, Madrilgo Auzitegi Nazionalean izan dira abokaturik gabe geratu diren sei auzipetuak eta deklarazioa entzun ondoren, biharko [...]‘Pankreas’ antzerki obra ikusteko sarrerak salgai Datorren larunbatean salgai jarriko dituzte Pankreas antzezlana ikusteko sarrerak. Sarrerak 10 euroan salduko dituzte aretoko leihatilan 19:30-20:00 eta 22:30-23:00 larunbatean. Lau sarrera erosi daitezke pertsonako. Tartean taldeak otsailaren 6an aurkeztuko du antzezlana Zumarragako Zelai Arizti aretoan Urretxuko zein Zumarragako antzerki denboraldiaren baitan.\nThe post ‘Pankreas' antzerki obra ikusteko sarrerak salgai appeared first on Otamotz.The post ‘Pankreas' antzerki obra ikusteko sarrerak salgai appeared first on Goierriko Hitza. [...]Legazpiarrek Kale Nagusiaren berritzeari buruz eztabaidatuko dute, astelehenean Astelehenean, 18:30ean udaletxean, Legazpiko Agenda 21eko foroaren bilera egongo da. Kale Nagusia berritzeko egitasmoari buruz hitz egingo dute. Hirigintza sailak bere proposamena aurkeztuko du eta hainbat puntu esanguratsu eztabaidatuko dituzte azken diseinua aberasteko. Hirigintza saila 2014ko bileran adostutako puntuetan oinarritu da bere proposamena egiteko orduan. Asteleheneko bileran nahi duten legazpiar guztiek parte har dezakete.\nThe post Legazpiarrek Kale Nagusiaren berritzeari buruz eztabaidatuko dute, astelehenean appeared first on Goierriko Hitza. [...] IzenburuaMadrileko epaiketaren aurkako mobilizazioa. 2015 urtarrila\nIzenburuaPresoen alde Gabonetan. 2014 abendua\nIzenburuaEskoletako Olentzeroak Urretxu eta Zumarragan. 2014 abendua\nIzenburuaZumarraga eta Urretxuko "Irabazi-Ganemos" aurkeztu dute. 2014 abendua\nIzenburuaBergarako Orfeoiaren gospel kontzertua Zumarragan\nTiempo de Ejecucion5:00\nIzenburuaBertsolariak Santa Lutzi bezperan. 2014 abendua\nTiempo de Ejecucion9:54\nLaburrakAte irekien eguna egingo du La Sallek larunbatean ‘Zabaldu zure etxea’ kanpainaren standa Zumarragan, bihar Ostalariak IKTen trebatzeko programa jarriko dute martxan\n200 argazki behar dira euskararen aldeko mosaikorako\nUrretxuko Udalak patin ikastaroa antolatu du\nButak 21 Zinekluba\tKirolean Euskaraz adierazpena\tGutunakMartxan Berdeagatik eskerrik asko!\n22:15\tIkus-entzunezkoa: ‘Muse. Live at Rome’\tIkus-entzunezkoa: ‘Muse. Live at…\nUrt 30 @ 22:15\nZelai Ariztiko musika proiekzioen barruan, Muse rock taldearen Live at Rome kontzertuaren ikus-entzunezkoa eskainiko dute hilaren 30ean. Eguna: Ostirala, hilak 30 Ordua: 22:15 Lekua: Zelai [...]\n17:00\tLEHIAKETA: Mingainluze (finala)\tLEHIAKETA: Mingainluze (finala)\nOts 1 @ 17:00\nUrretxu eta Zumarragako udalek eta Bertso Eskolak antolatuta, gaztetxoentzako Mingainluze lehiaketa egingo dute urtarrilaren 17tik otsailaren 1era bitartean. Hau da kanporaketen egutegia: Urtarrilak 17-18: Kanporaketak [...]\n19:00\tBILERA: Saskigintzan dihardugu: ‘Kirola’\tBILERA: Saskigintzan dihardugu: …\nOts 4 @ 19:00 – 20:30\nEH Bilduk deituta, Saskigintzan dihardugu; oraingo honetan puntuz-puntu bilera sorta egingo dute urtarrilean eta otsailean: Gaia/taldea: Kirola Ordua: 19:00 Tokia: Zumarragako Kultur etxeko 2. pisuko [...]\n18:00\tBILERA: Saskigintzan dihardugu: ‘Gazteria’\tBILERA: Saskigintzan dihardugu: …\nOts 6 @ 18:00 – 19:30\nEH Bilduk deituta, Saskigintzan dihardugu; oraingo honetan puntuz-puntu bilera sorta egingo dute urtarrilean eta otsailean: Gaia/taldea: Gazteria Ordua: 19:00 Lekua: Zumarragako Zeli Arizti Kultur etxeko [...]\n22:30\tANTZERKIA: ‘Pankreas’\tANTZERKIA: ‘Pankreas’\nOts 6 @ 22:30 – 12:00\n‘Pankreas’ Endreduzko komedia. Tartean teatroa. Egilea: Patxo Telleria. Zuzendaria: Jokin Oregi. Aktoreak: Joseba Apaolaza, Mikel Martinez, Patxo Telleria. Euskaraz. Ordua: 22:30 Tokia: Zelai Arizti [...]\nIruzkin berriak\tArtaburu: Ia egia dan, bai! [...]\nKaiku handi: Kolpe latza Mikel Serranoren EGOari, ez zuen gustura lo egingo Olentzerok igorritako opari pozoidun honekin. [...]\nKaiku txiki: Mikelen aroko azken aurrekontuak. Eta Begoña Pereirak ere merezi duen atsedena hartuko du, Zumarragan behinik [...]\nXabi: Horra puntua, bertsolari:\nHerri hauetan, zenbait ekimenek laguntza ikaragarri duen bitartean, beste zenbait egiteko "do it [...]


#BilbaoBizkaiaLover | Legezko oharra\nwww.bilbaobizkaialover.eus web atariaren eta bere edukien (testuak, irudiak, soinuak, audioa, bideoa, diseinuak, sorkuntzak, softwarea) jabetza industrialeko eta intelektualeko eskubide guztiak Bizkaiko Foru Aldundiak eta Bilbao Ekintza EPELek dira eta ez dira, izaera pertsonaleko datuen tratamenduaren aplikazioaren esparruari dagokionez, jende guztia iristeko iturria.\nBizkaiko Foru Aldundiak eta Bilbao Ekintza EPELek konfidentzialtasunik zorrotzena ziurtatzen du pertsona erabiltzaileek ematen dituzten datuen bilketan eta tratamenduan. Halaber, datu pertsonalen babesaren arloan legez ezarrita dauden segurtasun-mailak bete dira eta eman diren datu pertsonalen galera, erabilera okerra, aldaketa, baimenik gabeko irispidea eta lapurreta saihesteko bere eskuetan dauden bitarteko eta neurri tekniko guztiak instalatu dira.\nJaso diren datu pertsonalek tratamendu automatizatua edukiko dute eta Bizkaiko Foru Aldundiaren eta Bilbao Ekintza EPELen bidezko fitxategi automatizatuen barruan sartuko dira. Eskuratuko diren datuak harpidetza-formularioan bertan deskribatu diren helburuetarako baino ez dira erabiliko.\nIzaera pertsonaleko datuak babesteari buruzko (IPDBL) 1999ko abenduaren 13ko 15/99 Lege Organikoan ezarri dena betez www.bilbaobizkaialover.eus-en barruko zerbitzu guztietan erregistratuta dagoen pertsonak eskubideak ditu une oro, arestian aipatu den Lege horretan eta testu hori garatzeko gainerako arauetan ezarri diren terminoetan, bere datu horietara iristeko, horiek zuzentzeko, kitatzeko eta datuok lagatzeko baimena errebokatzeko.\nBizkaiko Foru Aldundiak eta Bilbao Ekintza EPELek pertsona erregistratuen eskura jarriko ditu bitarteko tekniko egokiak datu pertsonal horiek eman aurretik Izaera Pertsonaleko Datuen Babeseko Politikari buruzko ohar hau edo horri buruzko gainerako informazio garrantzitsu guztia ikus dezaten eta horiekiko euren adostasuna adierazteko aukera izan dezaten, Bizkaiko Foru Aldundiak eta Bilbao Ekintza EPELek pertsona erabiltzaileen datu pertsonalen tratamendu automatizatuari ekin diezaion.


Testua: Euxebio Igartzabal\nPatxi Iraola Tolosan ezagutu nuen, Txapelketa Nagusiko finalean Xalbadorri txistu jo zioten urtean. 1967-06-11n izan zen txistu zaparrada mingarri hura Donostiako Anoeta pilotalekuan.\nEta zer nenbilen ni Tolosan, jakin nahiko duzue, ezta? Bada, Gipuzkoako Txapelketako Finala jokatu zen egun hartan, eta, ni soldadu nengoenez, sasoi faltarik ez eta, umore ederrean, lagun batzuekin bertsotan ari ginela, Patxik sekulako sena zuen bertso giroa, zaletasuna eta bertsotan edo lardaskan aritzeko joera zuen jendeari antzemateko eta han agertu zen, zerutik erori balitz bezala… 1967ko maiatzaren laua zen lehenengo aldiz topo egin eta hizketan aritu ginen eguna.\nNi baino hamar urte zaharragoa zen, baina Txapelketan parte hartzen aurrea hartu nion. 1964ko abuztuaren 20a zelakoan nago, lehenengo aldiz kantatu nuenean, eta Txapelketak orduan zuen egiturari jarraituz, lehenik probintzikako txapelketa jokatzen zen gero Euskal Herrikoa burutzeko. Esan behar da, ordea, eskualdeka erabakitzen zela probintziako garailea, eta gure eskualdeko saioa –Goierrikoa- izaten zen Beasainen jokatu ohi zena. Gogoan dut, Nafarroara ehizera nindoala esanda joan nintzen etxetik, badaezpada ere etxekorik behintzat joan ez zedin, lasaiago kantatzeko asmoz. Handik laster, 1966ko maiatzaren 10ean soldadu joan behar izan nuen eta kale egin behar Txapelketan. Ordizian izan zen Goierriko saioa, 1966ko uztailaren 27an, eta han parte hartu zuen txapelketa batean lehen aldiz Patxik.\nEz nahi orduko baina soldadutza ere bukatu nuen, eta Goierrin, garai hartan, zegoen Herri Gaztedi izeneko mugimenduan bileretan parte hartzen hasi nintzen. Ordizian Jakintza Astea izeneko bat egiten hasi ziren. Oraingo Euskal Jaiak orduko haietatik datorrena izango da bere gazta txapelketa eta abar. Kontua da, ekintza gehiagoren artean, bertsolari gazteentzako txapelketa bat jarri zutela, eta lehenengo urtean ez baina hurrengoan parte hartu zuen Patxik.\nEstimu adierazle, etxe inguruko pagoari jarritako bertsoa da hau. Oker ez banago, Patxiren errautsek pagope horretan hartu dute betirako atseden.\nHainbeste zuhaitz maitagarriak\ndaude gure oihanetan\nbat edo beste tratu bereziz\nmaitatzen da gehienetan;\nzu, pago gazte, hemen zauzkagu\nia etxeko ateetan\negurats onez siestan edo\no! pago eder, zure azpian\nnik zenbat gozatzen detan\nJardun horietan nenbilenean, banuen Itsasoko Alegin lagun bat, Joxemari Landa Maiora, oraindik ere elkar ikusten dugunean hitz-aspertu ederrak egiten dituguna, eta hark, apaiztegian ikasten ari zenez Joan Mari Lekuonarekin-eta, bertso mundua nahikoa ondo hausnartuta zeukan. Hari horri tiraka hasi eta lortu genuen Joan Mari Lekuonak berak bertsolaritzaz hitzaldi bat ematea Ordiziako Gautxori tabernan, eta gero leku gehiagotan ere bai, besteak beste Zaldibian.\nBertsolaritza ez da bakarrik gauzatzeko adierazpidea eta bidelagun bila, lehentxeago aipatutako hitzaldi horien berri emateko aitzakiarekin, joan nintzaion Zaldibiara Patxiri, eta ez dut ahaztuko zeinen ondo eta nolako ilusioz hartu zuen proposamena eta gonbita. Laster erabaki genuen Florentino Goibururi ere egitasmoaren berri ematea, eta hark ere begi onez ikusi zuen. Hor izan zuten ernamuina geroztik Ordizian egin ziren bertso txapelketek. Baita Beasainen ere urteren batean egin zenak, Zepai Sariak (Idiazabal), Osinalde Sariak (Gabiria), Artxanberri Sariak (Zaldibia)… Gainera, Osinalde Sariak bere lehen ekitaldian partaide izan zuen Patxi Iraola, eta berak irabazi zuen lehengo saria.\nJende gaztearekin nahiz adintsuagoarekin ederki konpontzen zen Patxi, gizarteko hainbat gairi buruz eztabaidatu nahiz gogoeta egiteko. Hortik, bertsolari gazteengana inguratzeko eta eroso sentiarazteko zuen artea. Bertsotan hasi berriren bat han edo hemen bazegoela barrundatzen bazuen, laster egingo zuen Patxik, otorduren bat aitzakia hartuta, mahai ingururen batean saioren bat, hura zer moduz zebilen jakiteko, lagun bat gehiago eginez. Hor zen Patxi handia, edo hobeto esan, hor ere bai!\nLagun-min Julian Muruari jarritako bertso sorta duzu honako hau:\nGure lagun maitea ezbeharrez hila\nzu hil zinenez gero\nJulian nola galdu\nguk zure oroitza\nbaina ezin besterik\nez bada otoitza;\nzu hiltzeko oraindik\nbazen nahiko goiza\nhari hori mozteko\nzai zegon goraiza\nhartu zaitu aisa\nHerio sartu zaizu\njo gabe aldaba\nsuaren galda da\nnahiko tamala da\namaitu da zuretzat\nminez lagun, emazte,\nseme ta alaba\nEzin galdu inor zuk\nbeti ahalik txukunen\nta neurriko hitzak\nGauza gehiago ere\nnahi nituzke aitor\nez zinan zenbait bezain\nberritsu ta kottor\nleial ta mugikor\nezin azaldu zaitut\nzinan bezain jator\nKaixo Patxi esanaz\nile beltxa estalgai\nohi ginan tokian\ninor nola zirika\neginik topo han\norduak aisa pasa\nJokoan ez zinan ez\nnonahi izandu zara\nzu txintxo samarra\nez zenduen tirako\njo gabe askok adina\ngaldu edo irabazi\nEntzun nuen unean\nhil zela Julian\nesan nion egia\nez zela agian\nbaietz erantzun zidan\nbihotzetik laster zen\ninoiz ere otoitzez\nez gintezke asper\nbaina ez genezake\neta guretzat ere\nbidean da hauster\nzuk itxaron patxadan\nhor gaituzu laster\nOlegi Baserrian jaioa zen, baina nahikoa gaztetatik CAFeko langilea. Hortik zetorkion gizarte gaietan eta langile mugimenduaz nahikoa ondo informatuta egoteko joera. Grebak, asanbladak, bilerak eta beste ez zitzaizkion arrotz. Dena legez kanpokoa zen garaian bilerak egiteko ausardia, lekua… Patxi han ibili zen.\nGogoan dut CAFeko huelgaren amaierako bazkaria Zaldibiako Depositoetan (hura ere CAF lantegiarentzat ura biltzeko kanalaren depositoa), gatazkaren antolaketan aurrean ibilitako gehienak han bildu ziren. Ordezkari sindikalik ez ordea, orduan ez baitzegoen goitik beherako Sindicato Vertical zeritzona besterik, eta hark ez zuen huelga eta horrelakorik eratzen! Patxik eman zidan bazkari hartara joateko abisua, eta kantuan hasi ginenean ederki asko azaldu zuen non ibili zen eta zergatik.\nHaren ondoren etorri zen abisu gehiago ere, eta horien artean sindikatu berriak sortzeko batzarretarako deiak. LAB sindikatu abertzalearen sorrerako asanbladan ere biok kantatu genuen Ormaiztegiko kiroldegian.\nPertsona konprometitua izateak bazituen eta baditu, ordea, epaitzeko arriskuak edo, epaitu ere egin gabe zigorrik gogorrenak bizi behar izatekoak, eta hala gertatu zitzaion, gehiagori bezala Patxiri ere. Bertso hauetan argi adierazten du zertzuk pasa behar izan zituen:\nJoan den Azilleko\nhura danbor soinua\nAmak ireki zuen\nea zein ote han\nerrez domina naute\nHartu ta ekar ninduten\nhan nire zai utzita\nsartu nintzen garaian\nhan beste hiru lagun\ntriste buruz behera\nnire kasa hau nion: “konponduak gera”\nHala gero guk hartu\nGero bana gintuzten\nhan lotu ninduten da\nhandik entzuten nuen\ndenen marru kanta\nbatak begi ondoan\nnola gibelean da\nhola hartu ninduten\nahuldu ta eskas\nhortzak ere “kas-kas”\nia hasia nengon\nnahi ta ezin aiezkaz\neskuz eta hankaz\nneu ez nintzen kapaz\nHontan utzi zidaten\nta artalde berria\nhartu zituzten joka\nhura istilu hotsa\nni nengon tokira!\nhan agertu zitzaidan\nmakina bat jende\n“Patxi zer egiten dek?”\ndenek neri galde\n“Bainua auspez eta\nhoiek denak probatu\neta hemen gaude”\nBerak zeritzon zirkilu edo txerritegi hartan ere, jakin-minik gehiena eta behin eta berriz egindako galdera, ea zergatik zebilen hainbeste gazterekin! Ea zer arrazoi zeukan gazteekin hala egon eta ibiltzeko, ea nor zen bera gazte haientzat! Delitua zen nonbait gazteekin hain ondo konpontzea behin adin batera ezkero. Eta Patxik horretan zuen adur berezia, gazteekin, helduekin edo bera baino adintsuagoekin ere ondo konpontzea. Beharrago genuke egurtu zutenek ere Patxiren dohain eta gaitasunak izan balituzte!\nHerri inguruan, eta gehienez ere Goierrin, hasiko zen bertso saioak egiten, zirikatzen zutenekin eta, behin baino gehiagotan, tartean izango zen Lazkao Txiki bera ere. Plazan sarri eta urte askoan ibilitako bertsolari eskarmentukoek aipatu ohi izan zuten, mahai inguruan (afalostean edo bazkalostean) inor gutxik zuela Patxiren etorria eta jario gozoa bertsotarako.\nBaina bertsotarako maila eta oparotasuna ez ezik, bere garaiko edo helduagoek ohi zuten joera eta garai hartako ohiturak eraberritzeko bista eta ausardia ere bazuen. Askotan aritu ohi ziren bertsolariak herri edo auzo batera iritsi eta ez lekua ez beste ia inor ezagutu gabe kantuan gai librean. Usadioa zera zen, herriko patroia aipatu eta haren inguruan antolatu saioa, edo zein santuren eguna zen hura, bada hari buruz kantatu, edo beste ospakizunen bat… Patxik, badaezpada ere, bidean aipatu ohi zituen azken boladako gertaerak edo garaiko albisteak edo… Plazara joandakoan eta librean egitea tokatzen bazen, zeri heldua izateko lain behintzat aipatuta utzi; buruan pasata eraman, gutxienez.\nEguneroko bizitzaren ingurukoez eta albiste esanguratsuenei buruzko informazio gaurkotua erabiltzen ahalegintzen zen bertsolaria zen Patxi.\nA zer gozatuak hartu genituen, haren bertso zaharren bilduma entzuten. Hura pribilegioa hura! Etengabeko soka izaten zuen lehengo bertso zahar jarriak zein bat-batekoak kantatzen hasten zenean. Zein bertsolari ziren kantuan, noiz, non… eta zeinek zeini bota zion, eta hark erantzundakoa eta… Udarregi, Txirrita, Artxanberri, Uztapide, Baxarri, Zepai, Lazkao Txiki… Magnetofoiaren fideltasunez birsortzen zituen sorta osoak. Bukatzen zuenean esan ohi zuen: “Erabat hola ez bazien-e, holatsu hituan behintzat!”\nEta Florentino Goiburu —inor xehetasunen eta zehaztasunen maisu izan bada goierritarrontzat, bera izan da, zalantza izpirik gabe— han hasiko zitzaion: “ Hi Patxi, halako lekutan eta halakok kantatutako bertsoa gogon izangoe-pa hik? Gaie hau ta hau zutela uste diat”. Eta Patxik, zapla! Bertsoa osorik di-da batean kantatu. Ummmm egingo zuen Florentinok behin baino gehiagotan eta zirikatzaile porrokatua izaki: “Hori hola al huan ala beste era hontara?”, eta jarraian berak kantatzen zuen.\nInoiz esan izan zion Patxik: “Heuk bertsoa hola jakinda kantatu besteik ez huen…”. Baina horixe bakoitzaren izaeraren ezaugarria. Eta, beste gauza bat ere pentsatu ohi izan genuen, Florentinok gogoan hartzen zuen bertsoa sorginkeria eta perfekzio maila handikoa ohi zen; hainbesteraino ezen, bertsoa entzun eta berak hobetu ez ote zuen zalantza egiteraino.\nHarrituta egon ohi ginen bien almazenak zenbat kutxa bete zitzakeen pentsatuz, bereziki Patxirenak; baina, batik bat, gozatu egiten genuen!.\nBertsolaria eta laguna\nAmaiera egokiagoa nekez emango nioke idatzi honi, Zaldibian bere hiletan irakurri zuten mezua bera jarrita baino, Miel Mari Jauregik idatzia eta Saroi Jauregik irakurri zuena. Eskerrik asko.\nOinarrie, zutarrie, zuhaitz tantaie, zutabea, habea, gailur eta estalkie.\nBertsolari baino lehenau, euskaldun zentzudun, pentsalari, entzule arretatsu, jakintsu, pertsona nortasundun eta gure herri izatearen lekuko eta maitale benetakoa, memorialista ikearrie!! Kontularie eta kantalarie, sasoi handiko gizona, baserritarra, obreroa, ideal komunistan sinpatizantea, independentista minberatsue.\nGizaseme jatorra, lagun artekoa, legea eta gizalegea ederki bereizten zekina. Herritar guzti-guztin laun, adixkide eta errespetokoa.\nDana esaten hasita, zenbait une eta egoeratan, berotu, gixitxartu eta oldartu ere itten zinena, arrazoimenan mugaino allatu arte ere bai inoiz.\nGuardia zibilek atxilotu eta birrindu arte torturatuta ere, gorrotoak ez zintun gaindittu. Esperientzi eta bizipen harek hausnarketa hau sorrarazi zizula kontatzen zendun maiz: “Nola litteke ordea, holakoa, hartarainokoa izan gizaki batzuen maldadea!!!\nGaztea eta librea beti! Baita laurogei eta gehiago urte izanda ere.\nAitortza eta deskribapen ohikogie ez bada ere, esango genduke, gainera, anarkista-liberal izaera punttue ere bazendula zure euskaldun petoan.\nUrruti xamarretik eta gutxi xamar ezagutu zenduten zuek, Zaldibiko gazte eta gaztetxook! Zalantza deu ba ote dakizuen zer, zein eta zenbat galdu dezuen zuek ere. Hainbat herritarren eta herriko kontu-pasadizo, leku-izen, izen eta ezizenen errelatatzaile paregabea. Ordezkatu ezin dan artxibategi bizidun bat galdu deu , galdu do Zaldibik.\nBertsolarie ere bazinen, noski.Zure umetako lehen bapateko bertso hartatik, lehengo astean bertsoz erantzun ziezun Zaldibiko lau gazteri: “Ñeo…! Enian uste bukatuko nuenik!” ziozun.\nBizitza oso bat bertsolari.\nZukin zuzenen, elkarrekin, estimu haundiz, umorez eta penaz hainbat hitzaspertu eta bizipen konpartittu ditteunontzat, zure-gure galera honen neurrie zenbatekoa dan jakitte hutsek bildurre eta guzti sorrarazten diu.\n“Naizen apurra” izendatu zendun zure bizitzako pasarte zatin bilduma-liburue. Askoz gehiau zea, Patxi!!! Haundie zea!!! Umiltasunek haundigotu zaittu, Patxi!!!\nGORA EUSKAL HERRI ASKEA ETA EUSKALDUNA!!!!\nGORA PATXI IRAOLA GARMENDIA!!!\nZaldibin, apilen 29n\nTags: bertsolaritzaren historia euxebio igartzabal goierri historia patxi iraola zaldibia


Donostia Zinemaldia :: Petrov's Flu\nErrusia - Frantzia - Suitza - Alemania 145 m.\nSobietar Batasunaren ondorengo Errusia. Egun bat Petrov familiaren bizitzan, gripe-izurri batean. Gaixotasunak jota, senarra komiki-marrazkilari eldarniotsua da. Emaztea liburuzaina da eta gizon oldarkorrak hiltzeaz gozatzen du. Gauza arrunten geruzen artean, gauzak apart samarrak dira azkenik.\nHype Film (Errusia)\nCharades Productions (Frantzia)\nLogical Pictures (Frantzia)\nBord Cadre Films (Suitza)\nErrusia - Frantzia - Suitza - Alemania


Bigarren Mundu Gerraren ostean Japoniako Inperioa desegin zenean lurraldea AEBen administraziopean gelditu zen (Administrazio Fiduziarioko Batzordearen gidaritzapean). 1979an Mikronesiako zenbait lurralde elkartu ziren gaur egungo Mikronesiako Estatu Federatuak sortzeko: Palau, Marshall Uharteak eta Iparraldeko Mariana Uharteak ez ziren hor sartu. 1986ko azaroaren 3an AEBekin Asoziazio Askeko Elkartea osatu zuen.\nMikronesiako biztanleen artean kultura, mota eta hizkuntza desberdin asko bereizten dira, baina truk taldekoak dira ugarienak. Asko dira japoniarren ondorengoak, Mikronesia Japoniaren kolonia izan zenean kolonoen eta mikronesiarren arteko ezkontzetatik sortuak. Biztanle gehienak herrietan bizi dira, eta % 26 bakarrik bizi dira hiriguneetan. Biztanle hazkundea handia da (% 3 ingurukoa batez beste), eta horrek herrialdearen zailtasunak areagotzen ditu, ekonomiaren egoera berez baita nahiko txarra. Ingelesa da hizkuntza ofiziala, baina bertako hizkuntza mikronesiarrak ere asko erabiltzen dira.\nOrriaren azken aldaketa: 3 iraila 2021, 18:05.


Dulantziko ur biltegi berria eraikitzen amaitu du Aldundiak - Lautada - Alea.eus\nDulantziko ur biltegi berria eraikitzen amaitu du Aldundiak\nErredakzioa 2020-07-29 10:00\nDulantziko ur andel berriaren inaugurazioa. / AFA\n774.400 euroko inbertsioari esker egindako lanen ostean, azpiegitura berria lehengo ur andela baino seguruagoa izango da eta 3.000 metro kuboko edukiera du.\nArabako Foru Aldundiak Dulantziko ur biltegi berria eraikitzen amaitu du aste honetan, eta betetzat jo du Arabako Hornidura eta Saneamendu Plan Zuzentzailea; izan ere, obra hori lehentasunezkotzat jo zuen horniduraren arloan lurraldeak zituen beharrizanen artean.\n774.400 euroko inbertsioa eginda, azpiegitura hidrauliko berriak dagoeneko eraitsita dagoen biltegi zaharraren segurtasun arazoak konpondu eta edateko ura bermatuko die Dulantziko biztanleei, Josean Galera Ingurumen Saileko foru diputatuak eta Irma Basterra Lurralde Orekaren Saileko foru diputatuak ur andel berriaren inaugurazioan azaldu duenez.\nDulantziko herriguneko edateko uraren lehengo andela 80. hamarkadan eraiki zen, hormigoi postesatuaren bidez eta preload sistema oinarri.\nAndelaren egoera aztertzeko, egituren patologian aditua den enpresa batek gaur egungo egoera aztertu eta diagnostikoa egin zuen. Konpondu edo, bestela, eraitsi egin behar zela ondorioztatu zuen. Hori dela eta, segurtasun handiagoa bermatzearren eta errentagarritasun handiagoa lortzearren, aldundiak lehengo biltegia eraistea eta beste bat eraikitzea erabaki zuen.\n3.000 metro kubo\nDulantziko andel berriak 3.000 metro kuboko edukiera du, eta 6.000 biztanle urez hornitu ditzake. Gainera, udalerrian egon daitezkeen hirigintza eta industria hazkundeak izan dituzte kontuan, baita balizko suteetarako erreserba ere.\nEra berean, bi ontzi independenterekin eraiki da, eta horri esker errazagoa izango da mantentze lanak egitea. Izan ere, ez da beharrezkoa izango hura hustea eta haren hornidura etetea mantentzeko edo garbitzeko.\nBeste preload andel batzuk\nDulantzikoa ez zen preload egitura oinarri eraikitako andel zahar bakarra. Foru Aldundiak Oiongo eta Aguraingo andelak ere finantzatu ditu, eta Artziniega eta Guardiako proiektuak idatzi ditu. Halaber, Amvisak antzeko beste bi andel ordeztu zituen Arakan.


‘Ura bere bidean’, euskal musikaren orkestra-bertsioa errealitate birtualean | Music | GAIAK\nSEP. 01 2021 - 12:40h\nPandemiaren une latzenean Bizkaian ‘kozinatzen’ hasi zen ‘Ura bere bidean’ proiektuaren lehen urratsa eman da asteazken honetan, irailaren 1ean, 360º-tan grabatutako bideo-piezak sarean eskuratzeko aukera martxan jarri delako. Proiektu berritzaile honek bi kontzertuez osatuko da.\nParte hartu duten musikariak, El Drogas eta Aitor Gorosabel tartean, 3D betaurrekoekin. (FAIR SATURDAY FOUNDATION)\nZuzeneko musikarentzat garai zailak suertatzen ari dira eta, epe labur edo ertainera, ez dirudi gauzak erabat aldatuko direnik. Baina, Jordi Albaredaren aburuz, «kulturak etorkizunera begiratu behar du eta, zuzenekoak baztertu gabe, ikusleriarengana iristeko bide berriak bilatu behar ditugu». Albareda irabazi asmorik gabeko Fair Saturday fundazioko zuzendaria da, Bilbon 2015ean sortutako erakundea, kultura eta arte ekitaldiak bultzatzea xede duena. Fundazioa da ‘Ura bere bidean’ proiektuaren bultzatzailea.\nProiektu honetarako hainbat erakunde, Bizkaiko Diputazioa tartean, eta Laboral kutxaren babesa lortu dute pandemiaren une latzenean grabatutako disko digitala osatzeko. Bertan Gatibu, Zea Mays, El Drogas, La Oreja de Van Gogh, Hertzainak, Su Ta Gar, Doctor Deseo, Mikel Urdangarin, En Tol Sarmiento, Olatz Salvador, Huntza, Sua, Mäbu edo Idoia bezalako artistek, hamalau guztira, eta Bilbao Orkestra Sinfonikoak eta Bilboko Koral Elkarteak lagunduta, 70eko hamarkadako abestien orkestra-bertsioak grabatu dituzte, Fernando Velazquezek konposatuak.\nPier Paul Bertzaitzen kantak aukeratu dituzte, Lourdes Iriondorenak, Erramun Martikorena, Mikel Laboa, Itoiz, Benito Lertxundi, Xabier Lete...\nGuztira hamalau kanta grabatu dituzte, modu desberdinetan eskuratu ahal izango direnak. Esaterako, gaurko aurkezpenean Euskalduna jauregian geundenok entzun eta ikusi ahal izan dugu, lehen aldiz, errealitate birtualean grabatutako kanten aurrerapena.\nBitxia oso, betaurrekoak jartzean agertokiaren erdian ikusten baituzu zure burua; Fernando Velazquez, orkestra-zuzendari lanetan, aurrez aurre dago; atzean, antzokia hutsik eta, burua mugitzean –literalki, burua eta lepoa mugitu behar dituzu, batzuetan ez oso modu erosoan, egia esan–, kantariak eta orkestra ikus ditzakezu, bertan egongo bazina bezala.\nHauxe 360º teknologiaren grabatutako ‘esperimentu’ guztiz aurreratzailea omen da, Europan egin den mota honetako lehena, alegia. Honekin esperimentu pilotu bat jarriko da martxan, 25 pertsonako talde txikietan errealitate birtualeko betaurrekoekin frogatu ahal dezaten. Bilboko Kale Nagusiko Yimbi Sotaren aretoan egingo da eta sarrera bakoitzak 10 euroko prezioa izango du. Irailaren 5ean jarriko dituzte salgai fstickets.org plataforman.\nEra berean, irailaren 1etik aurrera eta www.fsnext.org plataforman eskuragarri dago disko digitalaren harpidetza egiteko aukera (7 eurokoa). Astean behin bideo kanta bat estreinatuko da eta irabazien %90a artistentzat izango dira, plataforma honetan egiten den legez.\nAzkenik, eta osasun-baldintzak uzten duten bitartean, proiektuan parte hartu duten artista guztiak abenduaren 10ean eta 11ean elkartuko dira Bilbao Arenan bi kontzertu eskaintzeko. Sarrerak (diskoko harpidetza digitala barne) 27 eurotik aurrera jarriko dira salgai.\nLete rokeroa eta El Drogas, zuzeneko gehiago prestatzen\nXabier Leteren ‘Ni naiz’ kantatu du Francis Doctor Deseo, orkestrak lagunduta. Lete rockero bat, galtzari bat izterrean jarrita, Francisek egiten ohi duen bezala. Leterena, «burmuina aldatzen dizun letra da, existentziala, basatia». Bilbotar kantariak, bestalde, eskertu nahi izan du mota honetako proiektuak, «martxan jarri zenean, ekaitz perfektu hartan salbamendu-jaka bat bezala izan zen guretzat, kreatiboki eta baita ekonomiaren ikuspegitik. Hauxe, pandemiako urte t'erdian izan dudan unerik hunkigarriena izan da», aipatu du.\nEnrique Villareal, El Drogasek, ‘Zumezko lokarriak’ bere kantaren euskal bertsioa egin du. Alabak euskara ekarri dio, gainera, ‘Cordones de mimbre’ kanta oinarriz gaztelaniaz idatzi baitzuen El Drogasek. Amaren gaixotasunaren eta Boniren heriotzaren harira idatzi zuen kanta hunkigarri hau. Urriari begira proiektua prestatzen ari El Drogas, NAIZi aurreratu dionez. Zuzenekoetara itzuliko da, antzokietarako pentsatutako zuzeneko batekin.


Trafikoan aritzen diren guardia zibilak foruzain egitea ahalbidetu dute | Politika | Berria\nTrafikoan aritzen diren guardia zibilak foruzain egitea ahalbidetu dute\nAdolfo Araizentzat «ulertezina» da Orain Bai taldeko Ruben Velasco proposamen horretan abstenitu izana. Barkosek uste du Sanchezek konpromisoa duela transferentzia burutzeko\nIstiluen aurkako foruzain bat eta guardia zibil bat, iragan igandean, Altsasun. JESUS DIGES/ EFE\nEskuineko alderdiek zirrikitua ireki dute. Oraindik, Espainiako eta Nafarroako gobernuak ez dira aurrez aurre eseri Foruzaingoak trafiko eta errepide segurtasuneko eskumena hartzeari buruz negoziatzeko, baina, elkarrizketen atarian, horren atzean guardia zibilak Nafarroatik kanporatzeko asmoa ikusi dute UPNk eta PSNk. Herenegun, Nafarroako Polizien Legearen eztabaidan, ahozko zuzenketa bidez, egun trafikoan aritzen diren guardia zibilak foruzain egitea proposatu zuten bi alderdiek, eta aurrera atera zen Ahal Dugu Orain Bai taldeko Ruben Velasco abstenitu egin zelako.\nAsteazkeneko emaitza horri buruz galdetuta, EH Bilduko Adolfo Araizi «ulertezina» egin zaio Ahal Dugu-ko sektore kritikoko parlamentariaren jarrera, abstentzioaren bidez erraztu egin baitzuen etorkizuneko foruzainen beharra guardia zibilekin ordezkatu ahal izatea. «Ez zen ez garaia eta ez tokia horri buruz hitz egiteko». Araizen arabera, Transferentzien Batzordeari dagokio hori zehaztea. Organo horretan zehaztuko dute bi gobernuek zenbat foruzain beharko diren, lan eskaintza publikoa egin beharko den, nola finantzatu, zer egin egun trafiko zereginetan aritzen diren 211 guardia zibilekin —Nafarroan 1.811 guardia zibil daude guztira—.\nHerenegun, Polizien Legearen eztabaidan, UPNk eta PSNk proposatu zuten guardia zibilak foruzain bihurtzeko pasabide bat zehaztea. Araizen ustez, «lehenik, estatuko gobernuak Nafarroa koarekin hitz egin beharko du, eta, edonola ere, biek hitzartu beharko dute. Guk uste dugu ez litzatekeela egin behar». Araizek gogora ekarri du Foruzaingoaren plan zuzentzailea parlamentuan eztabaidatzeko dagoela eta hor finkatuko direla posizioak.\nHain zuzen ere, Ruben Velascok gogora ekarri zuen plan horretan Nafarroako Gobernuak proposatu duela Foruzaingoak poliziak eta guardia zibilak hartzeko aukera. Iazko urrian, Velascok begi onez hartu zuen: «Guk ez dugu uste Foruzaingoa osoa izateak esan nahi duenik gainerako poliziak lurralde jakin bat inbaditzera etorri diren pertsonak direla eta orain atzera egin behar dutela inbaditu gaituztelako», esan zuen orduan.\nAtzo, berriz, bestelako ikuspegia azaldu zuen. «Ahal Dugu-Orain Bai taldeak defenditzen du Foruzaingoak eskumen denak hartuz gero beste poliziak murriztu beharko liratekeela. Guk nahi dugu lan eskaintza hemen egitea, eta, horretarako, ez da pasabiderik egin behar». Velascoren arabera, herenegun abstentzioa eman zuen bi gobernuen arteko negoziazioan aukera guztiak jaso zitezen: «Edonola ere, ez genuen jarrera finkatu».\nBarkosek ez du zalantzarik\nIkusteko dago, ordea, Pedro Sanchezek egiazki eskualdatuko ote dion eskumena Nafarroari. Espainiako gobernuburuaren borondateari buruz galdetuta, Nafarroako Gobernuko lehendakariak uste du Sanchezek transferentzia «behin betiko» egiteko asmoa duela. «Ez dut zertan zalantzarik izan». Barkosek gogora ekarri zuen eskumena Foru Hobekuntzan jasota datorrela. Iraganean Aznar eta Zapatero hori betetzearen alde azaldu baziren ere, «keinu hutsak» izan zirela arrazoitu zuen Barkosek. Oraingoan, ordea, Sanchezek Transferentzien Batzordeko kideak izendatu ditu, eta abenduan negoziazioa hastea espero dute bi aldeek.\nPrentsa ohar baten bidez, ELA sindikatuak ondorioztatu du eskumena ez dela eskualdatuko aldebikotasunaren ondorioz, Auzitegi Gorenak trafiko eskumenei buruz martxoan kaleratutako epaiaren ondorioz baizik. Halaber, argi du nola bete Foruzaingoaren beharrak: «Foruzaingoko langileria handitu beharko da, eta bertzelako poliziak gutxitu. Beharrezkoa da lan eskaintza baterako deialdia egitea, baina lehentasunik eman gabe Guardia Zibilaren gisako izaera militarreko kideei».


Alderdien arteko elkarrizketa esparrua sortzea aztertuko dute Kataluniako eta Espainiako gobernuek | Mundua | Berria\nNoiz sortua: 2019-01-17 18:41:08\nEspainia - Katalunia\nAlderdien arteko elkarrizketa esparrua sortzea aztertuko dute Kataluniako eta Espainiako gobernuek\nBi gobernuek bilera egin dute, gaur goizean, Madrilen. Beste biera bat egingo dute datorren astean, Bartzelonan.\nPere Aragones Kataluniako presidenteordea, Elsa Artadi Kataluniako Gobernuko bozeramailea, Carmen Calvo Espainiako presidenteordea eta Meritxell Batet Espainiako Gobernuko Lurralde Politika ministroa, iazko abenduaen 20an, Bartzelonan egin zuten bileran. Toni Albir/EFE\nEspainiako Gobernuak eta Kataluniakoak bilera egin dute, gaur, Madrilgo Moncloa jauregian. Bertan izan dira Carmen Calvo Espainiako presidenteordea, Pere Aragones Kataluniako presidenteordea eta Elsa Artadi Kataluniako Gobernuko bozeramailea. Lau ordu baino gehiago luzatu da bilkura, eta ez da ondorio argirik publiko egin. Oraingoz, jakitera eman duten bakarra da gobernuek elkarrizketarako bi esparru bereizteko aukera aztertuko dutela: bata, Espainiako eta Kataluniako gobernuen artekoa —dagoeneko sortuta dagoen bitariko batzordea—, eta beste bat alderdi politikoen artekoa. Aukera horri buruz hitz egiteko beste bilkura bat egingo dute datorren astean, Bartzelonan.\nJoan den abenduaren 20an, bi gobernuak Bartzelonan bildu ziren, eta Kataluniako auziari elkarrizketaren bidezko irtenbide politikoa ematearen alde agertu ziren. Bilera horren ostean, gobernuen arteko harremanari eusteko konpromisoa hartu eta alderdien arteko elkarrizketa sustatzeko borondatea agertu zuten. Azken helburu horretarako, interesgarri jo zuten Kataluniako Parlamentuko Elkarrizketa Mahaia. Ikusteko dago alderdien arteko elkarrizketarako gaur aipatu duten esparrua foro hori izango den ala ez. Oraindik "zehaztu gabe" dagoela adierazi dute bi gobernuek, ohar bateratu baten bidez.\nPentsa daiteke bileran hizketagai izango zituztela Espainiako aurrekontuak ere, Pedro Sanchezen gobernuak ezinbestekoa baitu Kataluniako alderdi independentisten babesa, kontuak onartu ahal izateko. Negoziazioak abiatzeko bi baldintza jarri dituzte, baina, independentistek azken asteetan. Batetik, bitartekaritza neutral batek gidatutako elkarrizketarako gune bat sortzea, Kataluniako auzi politikoari irtenbide demokratiko bat bilatzeko; bestetik, errepresioaren bidea baztertzea. Oraingoz, Generalitatea sostengatzen duten indarrek babesa ukatu diote Sanchezen aurrekontu proiektuari, Madrilek ez duela oraindik "keinu politikorik" egin norabide horretan.\nAbenduko bilera protesta giroan egin zuten, abenduaren 21ean Espainiako Gobernuak behartutako hauteskundeak egin zirela urte bat bete baitzen. Bada, gaurkoan ere giro nahasian bildu dira. Izan ere, Espainiako Poliziak CUP alderdiko bi alkate (Verges eta Celrà herrietakoak) eta 16 ekintzaile independentista atxilotu zituen, atzo. Joan den urriaren 1ean —Kataluniako erreferendumaren urteurrenean— desordena publikoa eragitea leporatzen diete atxilotuei.\nKataluniako Auzitegi Nagusiak argitu du atxiloketak ez dituela epaile batek agindu, eta, beraz, poliziak bere kontura jardun duela. Horrek independentisten haserrea areagotu du. Artadik eta Aragonesek "protesta eta haserrea" helarazi dizkiote Espainiako Gobernuari, atzoko atxiloketen harira. Azaldu dutenez, Madrilek erantzun du ardura Botere Judizialaren Kontseilu Orokorrarena dela, eta ez gobernuarena. Azalpena "justifikaziorik gabekoa" dela erantzun du Generalitateak, eta azalpen gehiago eskatuko dizkio Teresa Cunillera Espainiako Gobernuak Katalunian duen ordezkariari, hark Kataluniako Parlamentuan egitekoa duen agerraldian.\nEspainiako Barne Ministro Fernando Grande-Marlaskari gaiari buruz galdetu diote kazetariek, Kanariar Uharteetan eman duen prentsaurreko batean. Azaldu duenez, poliziak ekintza judizial baten testuinguruan egin ditu atxiloketak, "fiskal batek eta epaile batek zuzenduta eta koordinatuta".


Egun osoko egitarau zabala atondu da San Andres festa eguna ospatzeko . diariovasco.com\nEgun osoko egitarau zabala atondu da San Andres festa eguna ospatzeko\nJon Unanue Goenatxo III. ahaleginean erabiliko dituen harriekin.\nEguerdiko herri kirol jaialdian, Goenatxo III. harrijasotzaile gaztea bi marka egiten ahaleginduko da\nGaur San Andres eguna da eta egitarau zabala atondu da eguna ospatzeko. Egun osoan zehar, Herriko plazako arkupetan taloak, txistorra... egongo dira salgai. Goizeko 9:30ean; herriko dultzainero eta trikitilarien kalejiraren txanda izango da eta 10:00etan, Txuri Urdin elkarteak antolaturik, Marrazki eta Buztin Modela lehiaketari hasera emango zaio. 11:00etan, herriko Trikitilari Gazteen kalejira, 11:30ean Txalkor Txistulari taldearen kalejira eta eguerdiko 12:00etan, udaletxeko Areto Nagusian, Txalkor txistulari taldeari eskertze ekitaldia egingo da, 25 urte daramatzatelako Udaleko txistulari ofizial izaten.\nOndoren, 12:30ean, plazan, Herri Kirol Jaialdia. Arituko diren aizkolariak, Mikel Larrañaga eta Joseba Otaegi izango dira eta harrijaso-tzaileak, Martin Mendizabal, Xabier Lizarralde eta Goenatxo III.\nJon Unanue Goenatxo III. harrijasotzaile gaztea bi marka egiten ahaleginduko da, hau da, 175 kiloko harri kubikoarekin eta 213 kiloko errektangularrarekin hiruna minutuko jasotze saiakerak. Ahaleginak, Euskadiko Federazioaren ardurapean izango dira.\n16:30ean, plazan, Marrazki eta Buztin Modela lehiaketako sari banaketa egingo da eta 17:00etan, Kontzejupean, Azkoitiko Oteiza Pilota taldeak antolatuta, Kontzejupe Sariaren azken partiduak\n17:30ean, Batukada Feminista eta 22:00etan, Gurea pilotalekuan, San Andres Idi Dema sariaren lehen saioa. Txokolate, Illarreta, eta Alegria uztarriak arituko dira lehian.


Espetxe prestakuntza pastoraleko jardunaldia Euskadi osoko boluntarioentzat\nPrestakuntza-jarduera Euskadiko espetxeetako Pastoraltza taldeentzat\nGure Legezko Psikiatria Unitatea erreferentea da prozesu judizialetan nahastuta dauden gaixotasun mentaleko pertsonen arretan. Pastoraltza Zerbitzuak antolatuta, joan den abenduaren 14an prestakuntza-jardunaldi bat egin zen Aita Menni Ospitalean hiru euskal elizbarrutietako espetxe-pastoraltzako taldeentzat.\nJoan den abenduaren 14an, Pastoraltza Zerbitzuak eta Legezko Psikiatria Unitateak hiru euskal barrutietako espetxe-pastoraltzako taldeentzat antolatutako prestakuntza-jardunaldi bat izan zen Aita Menni Ospitalean. Jardunaldiaren xedea gure Legezko Psikiatria Unitate aitzindaria ezagutzera ematea izan zen, Zaballa, Basauri eta Martuteneko espetxeetan pastoraltza-lana egiten duten boluntarioentzat. Aita Menni Ospitalea ezaugarri horietako baliabide bat duen Espainiako osasun-zentro bakarra da, eta erreferentea da beren gaixotasun mentalarengatik egindako ekintzen ondorioz prozesu judizialetan nahastuta dauden pertsonen arreta psikiatrikoan.\nIñaki Madariaga doktoreak, UPLko buru klinikoak, eta Unitateko psikologoa den Macarena Aspiunzak eman zuten prestakuntza, eta gurea bezalako baliabideak edukitzea komenigarria dela azaldu zuten, gaixotasun mental larria duten pertsonak, epai judizial baten ondorioz askatasuna kendu diotenak, ospitale-inguru batean bizi daitezen.\nBizkaitik, Manu Moreno, Karitatea eta Justiziako ordezkaria, eta Jorge Muriel, espetxe pastoraltzako ordezkaria bertaratu ziren. Arabatik: Txarly Martinez de Bujanda, Zaballako espetxeko kapilaua; Asier López de Arkaute medikua eta lau boluntario: Josefina de Dios Moraga, Susana Muro Beistegui, Mercedes Lopez de Uralde Gamarra, eta ahizpa Aurora Herrera. Gipuzkoatik: Xabier Andonegi, Gizarte Pastoraltza eta Elizbarrutiko Misioen bikarioa; José Luis Gorrotxategi, elizbarrutiko pastoraltzako ordezkaria eta Martin Iribarri, Martuteneko kapilaua. Horrez gain, Horacio Argarate, gure kapilaua eta artzapeza, ere jardunaldira joan zen.\nJardunaldia oso interesgarria izan zen, eta besteak beste, Pastoraltza taldeek elkar ezagutzeko aukera eman zuen. Prestakuntza amaitutakoan, Legezko Psikiatria Unitatera joan ginen Mercedes Goñirekin (Erizaintzako gainbegiralea) eta Birginia Gallasteguirekin (gizarte-langilea). Jardunaldia amaitutakoan bazkaria hartu genuen.


«'Zuzendu' hitzaren hamaika adiera» — EIZIE Elkartea\n«'Zuzendu' hitzaren hamaika adiera»\nZuzentzailearen Nazioarteko Eguna dugu gaur, eta Amaia Apalauza Olloren gogoetak ekarri nahi izan ditugu gure artera.\nAurten, Amaia Apalauza Ollori eskatu diogu zuzentzailearen lanaz artikulu bat idatz dezan, gogoeta egin dezan eguneroko zeregina duen jardunbideaz. Aldarrikapen batekin eman dio hasiera «Zuzendu hitzaren hamaika adiera» irakurgaiari: «Zuzentzaileok bagara, hemen gaude, beharrezkoak gara».\nApalauzaren artikuluaz gain, Senez aldizkarian argitaratutako beste batzuk ere ekarri nahi izan ditugu eskuetara zuzentzaileen eguna ospatzeko:\n«Tipula zuritzen: zuzenketa lanari buruzko gogoeta bat», EIZIEk antolaturiko ikastaro baten kronika, Miren Iriarte Oyagak idatzia (Senez 50, 2019).\nZuzenketari eskainitako Senez aldizkariaren monografikoa (Senez 27, 2004)